section_heading: Utjecaj na grad Zagreb
paragraph_text: Vinko Uhlik jedan je od istaknutih protagonista urbanističko-arhitektonskog planiranja i promišljanja prostora Novoga Zagreba i Zagreba u cjelini. Urbanistički planovi naselja Zapruđe, Utrina, Siget i Središće rezultat su njegova višedesetljetnoga stručnog rada i paradigmatski su primjeri i nezaobilazni smjerokazi ostvarivanju kvalitete životnog okvira, pri čemu su ravnopravno uključeni stambeni i društveni aspekti.